เรื่องร้องเรียน: ขอร้องเรียนเขตทวีวัฒนาและสน. ศาลาธรรมศพน์ เนื่องจากได้รับความเดือดร้อนจากการมีอยู่ของตลาดสดแห่งนี้ทุกวัน ทั้งการตั้งแผงขายบนทางเท้า ให้ผู้ค้าจอดรถขายของบนพื้นผิวจราจร หน้าตลาดเช้าและเย็นมีความวุ่นวายทุกวันทำให้ผู้ที่ต้องสัญจรผ่านเนื่องจากบ้านอยู่แถวนี้ได้รับความเดือดร้อน เคยแจ้งทางเขตมาหลายครั้งแล้วไม่มีการจัดการใดใด เขตโยนไปตำรวจเสมอ ส่วนตำรวจก็ไม่มีการจัดการที่ยั่งยืน วันไหนมีตำรวจจราจรมาควบคุมก็จะไม่มีปัญหา ประชาชนคิดว่าต้นเหตุของปัญหาจริงๆคือตลาดสดแห่งนี้ที่เขตไม่เข้ามาจัดการอย่างจริงจัง รถเข้ามาใช้บริการเยอะไม่ใช่ปัญหาแต่ปัญหาคือไม่มีการจัดระเบียบอย่างถูกต้องและไม่มาดูแล
การดำเนินการของเจ้าหน้าที่: เจ้าหน้าที่เทศกิจ ได้ประชาสัมพันธ์ กวดขันขอความร่วมมือไม่ให้ผู้ค้าทำการค้าบนผิวการจราจร ทั้งนี้เจ้าหน้าที่จะได้กวดขันอย่างต่อเนื่องต่อไป
ความเห็นของผู้แจ้ง: เช้าวันนี้เดินทางผ่านตลาดก็ยังเป็นเหมือนเดิมไม่มีการเปลี่ยนแปลง ถ้าเทศกิจไปทำงานตอนช่วงกลางวันก็คงไม่เห็นปัญหาเพราะปัญหาจะเกิดช่วงเช้าและเย็นเท่านั้น ให้สองดาวเพราะอย่างน้อยก็ยังไปถ่ายรูปสร้างผลงานให้ดู ขอให้แก้ปัญหาจริงจังมากกว่านี้ค่ะ ขอบคุณค่ะ
พื้นที่: แขวงศาลาธรรมสพน์ เขตทวีวัฒนา กรุงเทพมหานคร